**Næring og Arbeid**

Venstre ønsker å tilrettelegge for bedrifter som er etablert
og ønsker å etablere seg i kommunen. De som ønsker
å starte bedrift skal få veiledning av kommunen
og få tilgang til bedriftsfond.

Venstre vil ikke ha eiendomsskatt.

Venstre vil bidra til vekst og videreutvikling av
våre lokale produsenter. Kommunen bør ha et ansvar
for å synliggjøre det store mangfold av kulturattraksjoner og
lokale gårdsutsalg.

Venstre vil innføre en traineeordning
i kommunen.

Venstre vil ha en sterkere kollektivsatsing –
også utenom skoletid.

Venstre ønsker elektrisk- drevet buss mellom Brekstad
og Bjugn som korresponderer med hurtigbåt og fly.

Venstre vil at Ørland bør være et knutepunkt
for hydrogenbasert drivstoff for båter.

Venstre vil ha bærekraftig fiskeoppdrett
og satsing på blå sektor.
Venstre ønsker at eventuelle nye anlegg skal etableres
utaskjærs, eller eventuelt bli landbasert.
Maksimal tetthet av anlegg er nådd.

Venstre mener det er brukt tilstrekkelig
natur til vindmøller på Fosen.
Havbaserte vindmøller er framtida.

Venstre vil at det skal være lett å få jobb til
andrepart, hvor den ene er ansatt i forsvaret.

### Miljø og Bærekraft

Venstre vil arbeide for at det legges til rette
for landstrøm fra industrikaier. Skal vi få til et
blågrønt skifte på kysten, må båtene gå på
vindkraftgenerert strøm når de ligger til kai.

Venstre vil at alle offentlige bygg skal være
klimanøytrale innen 2027.

Venstre vil oppfordre til mer biomangfold
i landbruket.

Venstre vil bidra til vekst og videre utvikling av
våre lokale produsenter.

Venstre vil ha parker og grøntareal i alle
grender og sentrum. Det bør være mulighet
for folk å kunne dyrke selv på disse grøntområdene.

Venstre vil at kommunens storkjøkken bør
bruke gjenbrukbar matemballasje.

Venstre vil at det skal være lett å kildesortere
i Ørland. Det må tilrettelegges for
lettvint kildesortering. Egne plastdunker for
plastsøppel og matavfall. Spesielt på skoler,
kjøpesenter og offentlige steder. Steder hvor
det er mulig å levere må være godt merket.

Venstre vil ha et klimaregnskap i saker
som legges fram for kommunestyret.

Venstre vil at Ørland skal hjelpe bedrifter
til miljøsertifisering.

### Velferd og kultur

DIGITALISERING

Venstre vil fortsette arbeidet for at alle
grender – også hvor det er få beboere –
skal ha fiber og mobildekning.

Venstre vil at skolen må ha tilstrekkelig
ressurser til IKT. Både redskap, utstyr og
kompetanse må være på plass.

SAMFUNNSUTVIKLING OG KULTUR

Venstre vil at Ørland kommune skal være et sted
med sosiale møteplasser, opplevelser og kultur for alle.

Venstre vil gi kommunens museer
forutsigbare økonomiske
vilkår. De må få mulighet til å
formidle vår kulturarv på best mulig måte,
i samarbeid og med kompetent ledelse.

Venstre vil ferdigstille Austrått hageanlegg
og naturlandskapet rundt Koet.

Venstre vil fokusere på muligheter
for økt turisme på Austrått og i Grandefjæra.

Venstre vil at sykkelveg mellom Brekstad
og Botngård fullføres. Det bør også være
gang- og sykkelsti til Uthaug og Ottersbo.

Venstre vil ha bru over Åfjordsstrømmen.
En ytre vegforbindelse vil fungere som en
vitamininnsprøyting i ytre Fosen i et naturskjønt
område. Dette vil fungere positivt
for turisme, næringsliv og bolyst.

Venstre vil at ordfører og varaordfører har
utekontor minst en gang i måneden. D.v.s. ha
kontordag ute i bygdene på rundgang for å
bedre kontakten med folk.

### Verdiskapning og oppvekst

Venstre vil ha en kommune hvor det er
åpenhet i prosesser ved saksbehandling
og politiske beslutninger.

Venstre vil arbeide for at flyktninger og
innvandrere blir språklig og sosialt integrert
i kommunen, med fokus på introduksjonsprogram,
utdanning, barnehagetilbud, arbeidsliv,
helse, fritidsaktiviteter og boligkarriere.

HELSE

Ørland kommune skal levere på de tjenestene som
er lovpålagt- med god kvalitet. Det skal ikke være
nødvendig å klage til statsforvalteren for å få lovpålagte
tjenester.

Venstre ønsker å hjelpe enkeltmennesker
som trenger det. Selv om det moderne
samfunn preges av velferd og velstand, er
det mange grupper som faller utenfor.
Disse trenger en styrket innsats fra samfunnet.
Mange opplever hjelpeapparatet som
vanskelig tilgjengelig, og trenger omsorg og
respekt mer enn analyser og skjema.

Venstre vil at eldre skal kunne ha mulighet til
å bo hjemme lengst mulig. Da trengs nok
hjelp og digitalisering av velferdstilbudet.

OPPVEKST

Venstre vil at alle elever får tilbud om et sunt
og variert skolemåltid hver dag.
Skolene skal også få hjelp til å opprette
og drive skolehage og kompostering.
Venstre vil fortsette gratis leie av lokaler
til lag og foreninger med barn og unge.
Venstre vil ha lik støtte til offentlige og
private barnehager.

Venstre vil ha økt lærertetthet slik at det er
mulig å følge opp de som er vanskeligstilte
og de som har utfordringer i skolen.

Venstre vil ha ha mer fokus på tidlig innsats i
barnehager.